Seckach

**Seckach** (sidfränk. *Segge*, elter *Seggi*) isch e Gmai im Necker-Odewald-Chrais z Bade-Wirttebärg. D Gmai het  Yywohner (Stand: ). Si ghert zur europäische Metropolregion Rhein-Neckar (bis 20. Mai 2003 *Region Unterer Neckar* un bis 31. Dezämber 2005 *[[Region Rhein-Neckar-Odenwald]]*). 

## Geografi
Seckach lyt am glychnamige Bach am Ibergang vu Odewald un Bauland im Naturpark Neckartal-Odewald. Dr Baan bstoht us 33,7 % Landwirtschaftsflechi, 47,3 % Wald, 18,4 % Sidligsflechi un 0,6 % sunschtiger Flechi.

Nochbergmaine sin Buchen im Norde, Osterburken im Oschte, Adelsheim im Side, Schefflenz im Sidweschet un Elztal un Limbach im Weschte.

## Gmaigliderig
Zue Seckach ghere d Ortsdail Großeicholzheim, Seckach un Zimmern. Zue Großeicholzheim ghere s glychnamig Dorf un s Huus Hagemühle, zue Seckach ghere s glychnamig Dorf un dr Ort Jugenddorf Klinge, zue Zimmern ghere s glychnamig Dorf, dr Wyler Waidachshof un d Ort Bahnstation Adelsheim Nord un Hammerhof. Uf em Baan vu dr ehmolige Gmai Zimmern lige d Wieschtige Dürrenzimmern, Krawenwinkel, Schallberg un Unterzimmern.


Wappen Seckach-alt.png|Alt-Seckach
Wappen Grosseicholzheim.png|Grosseicholzheim
Wappen Zimmern (Seckach).png|Zimmern


## Gschicht
Seckach isch zum erschte Mol anne 788 im Lorscher Codex gnännt wore,  Großeicholzheim anne 775 im Lorscher Codex as *Heicholfesheim* un Zimmern anne 782 im Lorscher Codex as *Zimbren *.

Anne 1236 sin d Derfer Seckach un Zimmern in Bsitz vum Chloschter Seligental chuu. Wu s Chloschter anne 1568 ufglest woren isch, sin d Derfer an Kurmainz chuu. Großeicholzheim isch im Johr 1561 an d Kurpfalz chuu.

Wu d Kurpfalz un Kurmainz anne 1803 im Rame vum Rychsdeputazionshauptschluss ufglest wore sin, sin di drei Derfer an s Kurfirschtedum Leiningen chuu, ab 1806 an s Großherzogtum Bade. 

Seckach het bis 1828 zum Bezirksamt Osterburken ghert, derno bis 1840 zum Bezirksamt Adelsheim, vu 1840 bis 1849 zum Bezirksamt Buchen un druf wider zue Adelsheim. Großeicholzheim het ab 1813 zum Amt Mosbach, ab 1840 zum Bezirksamt Adelsheim un ab 1936 zum Bezirksamt Buchen. Zimmern het bis 1828 zum Bezirksamt Osterburken ghert, bis 1936 Bezirksamt Adelsheim, derno zum Bezirksamt Buchen.

Anne 1939 isch us em Bezirksamt Buchen dr Landchrais Buchen wore. Am 1. Jänner 1972 hän si d Gmaine Seckach, Großeicholzheim un Zimmern zämmegschlosse. Im Rame vu dr Kraisreform isch dr Landkrais Buchen zum 1. Jänner 1973 ufglest wore, Seckach isch derno zum neie Odenwaldchrais chuuu, ab 10. Septämber 1974: Neckar-Odenwald-Kreis.

## Religion
Derwlyscht z Großeicholzheim wie in dr ganze Kurpfalz im 16. Jorhundert d Reformation yygfiert woren isch, sin Seckach un Zimmern remisch-kadolisch blibe.

## Verwaltig
Seckach het sich mit dr Stadt Adelsheim zum Gmaiverwaltigsverband „Seckachtal“ mit Sitz z Adelsheim zämmegschlosse.

Dr Burgermaischter isch dr Thomas Ludwig (syt 2002).

; Partnergmaine:
*  Reichenbach/O.L.
*  Gazzada Schianno, Italie

## Kultur un Böuwärch
* Kapäll St. Sebastian, Seckach (1448) 
* Kadolischi Chilche, Seckach (1859/66)
* Evangelischi Chilche, Großeicholzheim (1490, 1720 erwyteret; gotische Chordurm, Huube un Langhuus barockisiert, quadratische Chor)
* Kadolischi Chilche St. Laurentius, Großeicholzheim (1819)
* Kadolischi Chilche St. Andreas, Zimmern (1805)


St. Sebastian (Seckach) 2022.jpg|St. Sebastian
Grosseicholzheim-evang-kirche-2015-002.JPG|Evangelischi Chilche
Seckach-zimmern-st-andreas2012.jpg|St. Andreas
Seckach27d.JPG|Seckach
Rathaus Seckach 2022.jpg|Rothuus
Bahnhof Seckach 03.jpg|Bahnhof


## Dialäkt
Dr Dialäkt vu Seckach ghert zum Sidfränkisch.

## Literatur
* Roswitha Gräfen-Pfeil: *Augenblicke. Kunstpark Seckach*. Odenwälder, Buchen-Walldürn 2002. ISBN 3-929295-87-3.

## Weblink

* Websyte vu dr Seckach
* Seckach uf LEO-BW
* Seckach (Altgemeinde) uf LEO-BW
* Großeicholzheim uf LEO-BW
* Zimmern uf LEO-BW

## Fueßnote